CELEX: 32005D0718
Language: ro
Date: 2005-10-13 00:00:00
Title: Decizia Comisiei din 13 octombrie 2005 privind conformitatea anumitor standarde cu cerința generală de siguranță stabilită de Directiva 2001/95/CE a Parlamentului European și a Consiliului și publicarea referințelor lor în Jurnalul Oficial [notificată cu numărul C(2005) 3803]Text cu relevanță pentru SEE.

Anunţ juridic important

|

32005D0718

Jurnalul Oficial L 271 , 15/10/2005 p. 0051 - 0053 Jurnalul Oficial L 349 , 12/12/2006 p. 0445 - 0447

		20051013Decizia Comisieidin 13 octombrie 2005privind conformitatea anumitor standarde cu cerința generală de siguranță stabilită de Directiva 2001/95/CE a Parlamentului European și a Consiliului și publicarea referințelor lor în Jurnalul Oficial[notificată cu numărul C(2005) 3803](Text cu relevanță pentru SEE)(2005/718/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor [1], în special articolul 4 alineatul (2) al doilea și al patrulea paragraf,după consultarea comitetului permanent instituit în conformitate cu articolul 5 din Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice [2],întrucât:(1) Articolul 3 alineatul (1) din Directiva 2001/95/CE stabilește obligația producătorilor de a introduce pe piață numai produse sigure.(2) În conformitate cu articolul 3 alineatul (2) din Directiva 2001/95/CE, se presupune că un produs este sigur în privința riscurilor și categoriilor de risc acoperite de standardele naționale relevante atunci când este conform cu standardele naționale facultative, care transpun standardele europene, ale căror trimiteri au fost publicate de Comisie în Jurnalul Oficial al Uniunii Europene, în conformitate cu articolul 4 din directiva menționată anterior.(3) În conformitate cu articolul 4 alineatul (1) din directivă, standardele europene trebuie să fie stabilite de organismele de standardizare europene, în conformitate cu mandatele stabilite de Comisie. Comisia publică referințele acestor standarde.(4) Articolul 4 alineatul (2) din directivă stabilește o procedură de publicare a referințelor despre standardele adoptate de organismele de standardizare europene înainte de intrarea în vigoare a directivei în cauză. În cazul în care standardele respective asigură respectarea cerinței generale de siguranță, Comisia decide publicarea referințelor lor în Jurnalul Oficial al Uniunii Europene. În aceste cazuri, Comisia, din proprie inițiativă sau la solicitarea unui stat membru, decide, în conformitate cu procedura stabilită la articolul 15 alineatul (2) din directiva menționată anterior, dacă standardul respectiv satisface cerința generală de siguranță. Comisia decide să publice referințele sale după consultarea comitetului stabilit în conformitate cu articolul 5 din Directiva 98/34/CE. Comisia comunică decizia sa statelor membre.(5) De la data intrării în vigoare a directivei, unele standarde au fost, cu toate acestea, adoptate de către organismele de standardizare europene în absența unui mandat, în conformitate cu articolul 4 alineatul (1) din directivă. Intenția legislatorului a fost să asigure cooperarea cu organismele de standardizare europene și să recunoască standarde de siguranță adecvate, aplicabile produselor care intră sub incidența directivei pentru care Comisia nu a acordat un mandat, în conformitate cu prevederile relevante menționate la articolul 4. Prin urmare, este adecvat să se ia în considerare publicarea referințelor acestor standarde și, în acest sens, să se procedeze în conformitate cu procedura prevăzută la articolul 4 alineatul (2).(6) Prezenta decizie privind conformitatea standardelor menționate în anexă cu cerința generală de siguranță este luată la inițiativa Comisiei.(7) Măsurile prevăzute de prezenta decizie sunt conforme cu avizul comitetului din Directiva 2001/95/CE,ADOPTĂ PREZENTA DECIZIE:Articolul 1Standardele menționate în anexă satisfac cerința generală de siguranță din directiva 2001/95/CE pentru riscurile pe care le acoperă.Articolul 2Referințele standardelor menționate în anexă sunt publicate în partea C a Jurnalului Oficial al Uniunii Europene.Articolul 3Prezenta decizie se adresează statelor membre.Adoptată la Bruxelles, 13 octombrie 2005.Pentru ComisieMarkos KyprianouMembru al Comisiei[1] JO L 11, 15.1.2002, p. 4.[2] JO L 204, 21.7.1998, p. 37, directivă astfel cum a fost modificată prin Directiva 98/48/CE (JO L 217, 5.8.1998, p. 18).--------------------------------------------------20051013ANEXĂStandardele menționate la articolele 1 și 2 din prezenta decizie:1. EN 13899:2003 — Echipament sportiv cu rotile — Patine cu rotile — Cerințe de siguranță și metode de testare2. EN 13138-2:2003 — Dispozitive de plutire pentru cursuri de înot — Partea a 2-a: Cerințe de siguranță și metode de testare pentru dispozitivele de plutire3. EN 13319:2000 — Accesorii pentru scufundări — Șublere de adâncime și instrumente de măsurare combinată a timpului și a adâncimii — Cerințe funcționale și de siguranță, metode de testare4. EN 1651:1999 — Echipament pentru zborul cu parapanta — Hamuri — Cerințe de siguranță și teste de rezistență5. EN 12491:2001 — Echipament pentru zborul cu parapanta — Parașute de rezervă — Cerințe de siguranță și metode de testare6. EN 913:1996 — Echipament de gimnastică — Cerințe generale de siguranță și metode de testare7. EN 12655:1998 — Echipament de gimnastică — Inele — Cerințe funcționale și de siguranță, metode de testare8. EN 12197:1997 — Echipament de gimnastică — Bare fixe — Cerințe de siguranță și metode de testare9. EN 12346:1998 — Echipament de gimnastică — Spaliere, scări cu zăbrele și cadre pentru escaladare — Cerințe de siguranță și metode de testare10. EN 12432:1998 — Echipament de gimnastică — Bârne — Cerințe funcționale și de siguranță, metode de testare11. EN 916:2003 — Echipament de gimnastică — Lăzi pentru sărituri — Cerințe și metode de testare, inclusiv de siguranță12. EN 12196:2003 — Echipament de gimnastică — Cai și capre pentru sărituri — Cerințe funcționale și de siguranță, metode de testare13. EN 1860-1:2003 — Aparate, combustibili solizi și aprinzătoare pentru grătare — Partea 1: Grătare care folosesc combustibili solizi — Cerințe și metode de testare14. EN 1129-1:1995 — Mobilă — Paturi pliante — Cerințe de siguranță și metode de testare — Partea 1: Cerințe de siguranță15. EN 1129-1:1995 — Mobilă — Paturi pliante — Cerințe de siguranță și metode de testare — Partea 2: Metode de testare16. EN 14344:2004 — articole pentru uzul și îngrijirea copiilor — Scaune de copii pentru biciclete — Cerințe de siguranță și metode de testare17. EN 14350-1:2004 — articole pentru îngrijirea copiilor — articole pentru alimentația lichidă — partea 1: Cerințe generale și mecanice și teste--------------------------------------------------